Вашингтон Делгадо
Човешка мъдрост

Превод от испански: Александър Муратов, Атанас Далчев, 1968

chitanka.info

Когато за душата някой ти говори,

джобовете си хубаво пази.

Такава мъдрост ни дойде на гости

от мястото, което се нарича Запад.

По-рано слънцето блестеше

високо горе, ниско доле, вътре.

Даряваше то сила на ръцете,

а страст и огън на душата.

Човекът имаше една квартира,

едно занятие, една душа,

една величина, едничко място

между останалите хора.

Дойдоха после други люде,

които нямаха сърце.

Те златото претегляха с везни.

И те ни дадоха поука.

Сега живеем със тъмници,

с епископи и със войници. Знаем,

че е едно доброто,

а друго — злото.

Че скръб не е скръбта,

ни глад — гладът,

че нейде на небето

сме всички равни.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.